

## Miskolc Megyei Jogú Város

## Polgármestere

**FÜSTKÖD-RIADÓ TÁJÉKOZTATÁSI FOKOZAT ELRENDELÉSE**

Tájékoztatjuk a Tisztelt Lakosságot, hogy az automatikus mérőállomásokon a szálló por (PM10) koncentráció túllépte a tájékoztatási küszöbértéket ezért a 306/2010. (XII.23.) Korm. rendelet és a 30/2013.(X.1.) önkormányzati rendelet alapján

elrendelem a **füstköd-riadó tájékoztatási fokozatát**

**LAKOSSÁGI TÁJÉKOZTATÁS**

|  |  |  |
| --- | --- | --- |
| Légszennyező anyag | **Tájékoztatási** küszöbérték  [ug/m3] | **Riasztási** küszöbérték  [ug/m3] |
| **Szálló por (PM10)** | 75 ug/m3 két egymást követő napon és a meteorológiai előrejelzések szerint a következő napon javulás nem várható | 100 ug/m3 két egymást követő napon és a meteorológiai előrejelzések szerint a következő napon javulás nem várható |

|  |  |  |  |
| --- | --- | --- | --- |
| Miskolc Búza tér | **Dátum** | **Mért érték [ug/m3]** | **A túllépés mértéke [%]** |
| 2020.01.07. | 92 | 22,4 |
| 2020.01.08. | 97 | 29,2 |
| Miskolc Alföldi út | **Dátum** | **Mért érték [ug/m3]** | **A túllépés mértéke [%]** |
| 2020.01.07. | 89 | 18,1 |
| 2020.01.08. | 84 | 11,7 |

**Meteorológiai előrejelzés**

Az Országos Meteorológiai Szolgálat előrejelzése szerint további levegőminőség romlás várható a következő napokban

**Kérjük, vegyen részt a szmoghelyzet mérséklésében!**

A légszennyezettség további romlását mérsékelhetjük a következőkkel:

- Ne használják a személyautót, (főleg a dízelüzeműeket) utazzanak közösségi közlekedéssel;

- Amennyiben lehetséges, mérsékelni kell a szilárd (szén, fa) és olajtüzelésű fűtőberendezések használatát. Ha van lehetőség gázfűtésre, inkább azt használják;

- Száraz fát használjanak fűtésre;

- Ne égessenek hulladékot, műanyagokat;

- Kerüljék a porképződéssel járó tevékenységek végzését;

**A tájékoztatási fokozat alatt tilos az avar és kerti hulladék nyílt téri égetése, valamint bármilyen egyéb nyílt téri égetés!** Ennek betartatására és fokozott ellenőrzésére felhívtam a Miskolci Önkormányzati rendészet figyelmét.

**A szálló por egészségügyi hatásai:**

A porrészecskék ingerlik, esetleg sértik a szem kötőhártyáját, a felső légutak nyálkahártyáját. A 10 mikronnál kisebb porrészecskék lejutnak a tüdőhólyagokba. A tüdőelváltozást befolyásolja a belélegzett por mennyisége, fizikai tulajdonságai és kémiai összetétele. A por belégzése a légzőszervi betegek (asztma, bronchitis) állapotát súlyosbítja, csökkenti a tüdő ellenálló képességét a fertőzésekkel, toxikus anyagokkal szemben. A porrészecskék toxikus anyagokat (például fémeket, karcinogén, mutagén anyagokat), valamint baktériumokat, vírusokat, gombákat adszorbeálnak és elősegítik bejutásukat a szervezetbe. Veszélyeztetettek a légúti betegségben szenvedők, az idősek és a gyermekek.

**Szabadban tartózkodás, szellőztetés**

A levegő szennyezettsége a késő-délutáni, esti, éjjeli órákban a legmagasabb, ekkor kerüljék a szabadban való tartózkodást, illetve a szellőztetést. A délelőtt és a kora délutáni órákban a levegő szennyezettsége általában alacsonyabb, ekkor érdemes szellőztetni, sétálni, szabadban tartózkodni.

A levegőminőségi adatok alakulásáról a <http://www.levegominoseg.hu> honlapon tájékozódhatnak.

Együttműködésüket előre is köszönöm.

Miskolc, 2020. január 09.

Tisztelettel:

Veres Pál

. polgármester